In nomine Domini nostri Jesu Christi. Ego Gisla, et filius meus Ugo, considerantes pondus peccatorum nostrorum, concedimus Deo et sanctis apostolis ejus Petro et Paulo, in monasterio Cluniacense, aliquid de rebus nostri juris, pro redemptione anime senioris mei Bermundi, et nostrarum animarum, seu parentum nostrorum et omnium fidelium christianorum: æcclesiam videlicet in honore beati Martini, sitam in comitatu Lucdunensi, in villa Montaniaco, cum parrochia et decimis vel cum omni presbiteratu, seu appendiciis, et universis pertinentiis suis, quesitum et ad inquirendum, totum et ad integrum, a presenti die et deinceps rectores hujus monasterii teneant, cum omni integritate, atque possideant, et faciant exinde quicquid voluerint et melius eligerint, nemine contradicente. Si quis vero, si nos ipsi, aut ullus ex heredibus nostris, vel quelibet intromissa persona, contra hanc auctoritatem calumniam inferre presumpserit, in primitus iram Dei incurrat, omnibusque maledictionibus novi et veteris Testamenti, nisi resipuerit, subiciatur, insuper etiam auri libras V componat, et quod repetit vindicare non valeat; et hæc carta firma et stabilis permaneat, cum stipulatione subnixa. Actum Lucdunis publice. S. Gislæ et Ugonis, filii ejus, qui hanc cartam propriis manibus firmaverunt, et corroborare jusserunt. S. Wicardi. S. Gislemari. S. Rodulfi. S. Gimoni. S. Acardi. S. Wilenoci. S. Francione. Data mense marcio, anno VII regnante Conrado rege.